Mylo Xyloto цомог нь Британы альтернатив рок чиглэлээр тоглодог Колдплей хамтлагийн 5 дахь албан ёсны цомог юм. Энэхүү цомог нь 2011 оны 10 сарын 24-нд цацагджээ. Цомгийн эхний дуу болох ""Every Teardrop Is a Waterfall"" нь 2011 оны 6 сарын 3-нд, дараагийн ""Paradise"" дуу 3 сарын дараа буюу 9-р сард цацагдсан байна. Цомгийн 3 дахь сингл ""Charlie Brown"" нь 2012 оны 1 сарын 24-нд албан ёсоор цацагдана. Гарснаасаа хойш дэлхий даяар 17 улсын цомгийн борлуулалтын жагсаалтыг тэргүүлсэн бөгөөд Британид тэргүүн байранд орсон тэдний 5 дахь цомог нь Mylo Xyloto болжээ. Мөн эхний 7 хоногтоо 208,000 хувь борлогдож, 83,000 дижитал хувь нь борлогдсон рекордыг эвджээ. АНУ-д Billboard 200 жагсаалтыг мөн тэргүүлж эхний 7 хоногтоо 447,000 хувь борлогджээ. ""Paradise"" болон ""Every Teardrop Is a Waterfall"" синглүүд нь Грэмми Авардс-н 3 төрөлд нэр дэвшсэн. Mylo Xyloto цомог нь шүүмжлэгчдээс олон эерэг үнэлгээ авчээ.